WHAUP วิ่งฉิว 4.86% นิวไฮตั้งแต่เข้าตลาดฯ ลุ้นกำไรโตสนั่น
WHAUP วิ่งฉิว 4.86% นิวไฮตั้งแต่เข้าตลาดฯ ล่าสุด ณ เวลา 11.19 น. อยู่ที่ 7.55 บาท บวก 0.35 บาท หรือ 4.86% สูงสุดที่ 7.55 บาท ต่ำสุดที่ 7.25 บาท ด้วยมูลค่าซื้อขาย 165.99 ล้านบาท
โบรกฯ แนะซื้อ คาดกำไรโตสนั่น ลุยขยายกำลังการผลิตไฟฟ้าต่อเนื่อง
17 ต.ค. 2560

ผู้สื่อข่าวรายงานว่า ราคาหุ้น บริษัท ดับบลิวเอชเอ ยูทิลิตี้ส์ แอนด์ พาวเวอร์ จำกัด (มหาชน) หรือ WHAUP ล่าสุด ณ เวลา 11.19 น. อยู่ที่ 7.55 บาท บวก 0.35 บาท หรือ 4.86% สูงสุดที่ 7.55 บาท ต่ำสุดที่ 7.25 บาท ด้วยมูลค่าซื้อขาย 165.99 ล้านบาท

โดยราคาหุ้น WHAUP ปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย เมื่อวันที่ 10 เม.ย.60
ทั้งนี้ บล.ฟิลลิป (ประเทศไทย) ระบุในบทวิเคราะห์ แนะนำ “ซื้อ” WHAUP ให้ราคาเป้าหมาย 8.15 บาทต่อหุ้น โดยมองว่ามีความมั่นคงของรายได้สูงจากการได้รับสิทธิ์ในการดำเนินธุรกิจสาธารณูปโภคและสิทธิ์ในการเข้าลงทุนก่อนจากกลุ่มเหมราชเป็นเวลา 50 ปี ประกอบกับธุรกิจพลังงาน โรงไฟฟ้ากลับมาดำเนินการผลิตหลังจากการปิดซ่อมบำรุงตามแผนเมื่อปีที่ผ่านมาทำให้ไม่มีการปิดซ่อมบำรุงอีกในอนาคตอันใกล้
ด้าน บล.เคทีบี (ประเทศไทย) ระบุในบทวิเคราะห์ว่า แนวโน้มผลการดำเนินงานของ WHAUP จะสามารถฟื้นตัวได้อย่างโดดเด่นที่ระดับ 1.99 พันล้านบาท หรือโต 105.5% จากปีก่อน ฟื้นตัวขึ้นจากฐานกำไรที่ต่ำผิดปกติในปีก่อน นอกจากนี้บริษัทมีแผนในการขยายกำลังการผลิตไฟฟ้าในปีนี้และปีหน้าอีก 6  โครงการ